ברגהיין - Guidol
/ברגהיין
מועדון בֶּרְגְהַיין, ברלין
#על המועדון המושלם שלא נותן בקלות
כמעט כל מי שמבין אומר שבֶּרְגְהַיין (Berghain) הוא המועדון מספר 1 בעולם. מדובר במקום שהניו יורק טיימס הכתיר כמועדון הלילה הטוב בעולם וה-"DJ Magazine" כינה בירת הטכנו. זהו המתחם המקודש והאינטנסיבי של סצנת הלילה הברלינאית, שנמצא במה שהיה פעם תחנת כוח, על קו הגבול ההיסטורי שבין גרמניה המערבית והמזרחית.
להיכל הקודש של סצינת מוזיקת הטכנו מגיעים בכל לילה אנשים מכל העולם - לבושים נכון, עטויי אקססוריז, עם איפור רב וחלום אחד - להתקבל למועדון, תרתי משמע, ולקבל אפשרות להיכנס.
הם עומדים שעות ארוכות בתור, בידיעה שבאופן שרירותי לחלוטין, חלק גדול מהממתינים בתור, כמחצית, לא יוכנסו פנימה. לעבור את הסלקציה הנוקשה למועדון הזה היא משימה שאין בה כלל חוקים או שיטה. אבל כמו בכל מועדון שרוצים להתקבל אליו, ברגע שהתקבלתם תהיו גאים ותשכחו הכל. כאן תגלו אז חוויית מוסיקה אלוהית, עם התרחשויות חברתיות ברמות שלא חווייתם או דמיינתם. מכל הבחינות.
המוסיקה המנוגנת בברגהיין כוללת טכנו, דטרויט טכנו, טכהאוס ומינימל. מעת לעת ינוגנו כאן גם מוסיקת האוס ואלקטרו האוס. מערכת הסאונד כאן סופר מתקדמת והיא מנגנת בעוצמה אדירה.
בסופי השבוע המועדון פותח ביום שבת בערב והמסיבה נמשכת ברציפות עד יום שני בבוקר. את ברגהיין אסור לצלם, אבל החושך בכל מקרה שולט בכל חללי המקום וחוץ מצילום נראה שמותר הכל.
הפנורמה, כלומר הקומה השלישית של המועדון, מציעה מוסיקה אחרת היא מעוצבת יותר ופחות אפלולית, יש בה חלון שבשעות היום מכניס מעט אור ומאפשר לשנות מעט מהחושך הפונקציונלי ששורר כאן.
אין חוקים לכניסה ואין כניסת מוזמנים או אח"מים.
יש עדויות שהסיכוי להיכנס גדל בבגדים שחורים - רצוי מעור, עם אקססוריס מחוץ למיינסטרים, ובתור בודדים או בקבוצה ממש קטנה.
כמעט הכל מותר בפנים - אבל לצלם אסור.
היזהרו מסוחרי הסמים בפנים ואל תתפתו. יש כדורים מזויפים שכבר גרמו למוות.
https://youtu.be/0buhM4bbAx4?t=3m36s
טיפים לכניסה:
https://youtu.be/1VpaWHzeQi0
מועדון הג'אז אֵיי טְרֶיין
#על מועדון הג'אז מהטובים בברלין
אחד ממועדוני הג'אז הטובים והמוכרים בעיר ברלין הוא A-trane הנהדר. אֵיי טְרֶיין הוא מועדון ג'אז לאוהבי ג'אז, שמופיעים בו אמנים טובים, בשלל סגנונות הג'אז ומכל העולם. המוסיקה כאן היא ברמה גבוהה, הסאונד טוב מאד והאווירה מצויינת. יש גם ערבים נחמדים של במה חופשית.
המועדון נמצא בשכונת שרלוטנבורג (Charlottenburg) ונוסד בתחילת שנות ה-90. מרבית המופעים נמשכים שעתיים, בדרך כלל עם הפסקה באמצע.
#תחליפים
רחוק לכם? הייתם? - בעיר יש עוד כמה מועדונים טובים, כמו B flat המצוין שברובע מיטה ו-Kunstfabrik Schlot שהוא מועדון ג'אז טוב. יש את Kuasimodo בשרלוטנבורג, את הבר עם הרכבי ג'אז לייב The hat ואת Rhinoceros - בר יין עם ג'אז מצויין.
אל תגיעו רעבים. מוכרים רק בירה.
כרטיסים ניתן להזמין באתר ובטלפון.
בימי ב' הכניסה חופשית והתשלום על שתייה בלבד.
https://youtu.be/KGfJC1cxrjY
ועוד הרכב במועדון:
https://youtu.be/uk7B1U-I2oM